കുട്ടികള്ക്കായി സൗജന്യ ഹൃദ്രോഗ ചികിത്സാ ക്യാമ്ബ് ഞായറാഴ്ച മഞ്ചേരിയില് മഞ്ചേരി: മെട്രോമെഡ് ഇന്റര്നാഷണല് കാര്ഡിയാക് സെന്ററും മാധ്യമം ദിനപത്രവും സംയുക്തമായി സംഘടിപ്പിക്കുന്ന ശിശുമിത്ര സൗജന്യ ഹൃദ്രോഗ ചികിത്സാ ക്യാമ്ബ് ഒക്ടോബര് 24ന് ഞായറാഴ്ച മഞ്ചേരി മലബാര് ഹോസ്പിറ്റലിെല മെട്രോ മലബാര് കാര്ഡിയാക് സെന്ററില് നടക്കും. രാവിലെ 10 മണിമുതല് ഉച്ചക്ക് 1 മണിവരെയാണ് ക്യാമ്ബ്. കുട്ടികളിലുള്ള ഹൃദ്രോഗങ്ങള് കണ്ടുപിടിച്ച് ആവശ്യമായ ചികിത്സ ലഭ്യമാക്കി ജീവിതത്തിലേക്ക് തിരികെ കൊണ്ടുവരുക എന്നതാണ് പദ്ധതിയുടെ ലക്ഷ്യം. സാമ്ബത്തികമായി പിന്നാക്കം നില്ക്കുന്ന കുടുംബങ്ങളിലെ കുട്ടികള്ക്ക് ശിശുമിത്രയിലൂടെ ഹൃദ്രോഗ ചികിത്സയും ആവശ്യമായി വരുന്ന സാഹചര്യത്തില് ശസ്ത്രക്രിയയും പൂര്ണമായും കോഴിക്കോട് മെട്രോമെഡ് ഇന്റര്നാഷണല് കാര്ഡിയാക് സെന്ററില് വെച്ച് സൗജന്യമായി നല്കും.ക്യാമ്ബില് പെങ്കടുക്കുന്നവര്ക്കുള്ള ടെസ്റ്റുകളും സൗജന്യമായിരിക്കും. മുന്കുട്ടി വിളിച്ച് ബുക്ക് ചെയ്യുന്നവര്ക്കായിരിക്കും ക്യാമ്ബില് പെങ്കടുക്കാനാവുക. സംസ്ഥാനത്ത് വിരലിലെണ്ണാവുന്ന ആശുപത്രികളില് മാത്രമേ കുട്ടികള്ക്കുള്ള ഹൃദയ ചികിത്സ സൗകര്യം ഇപ്പോഴുള്ളൂ. അവിടെത്തെന്ന പലപ്പോഴും ചികിത്സക്കായി ദീര്ഘകാലം കാത്തിരിക്കേണ്ടിയും വരും. സാധാരണക്കാര്ക്ക് ഒരിക്കലും ഉള്ക്കൊള്ളാനാവാത്തതായിരിക്കും ചികിത്സാ ചെലവ്. ഈ അവസ്ഥക്കുള്ള പരിഹാരമായിക്കൂടിയാണ് ശിശുമിത്ര പദ്ധതി വിഭാവനം ചെയ്തിരിക്കുന്നത്. കുട്ടികളുടെ ഹൃദയ ചികിത്സ രംഗത്ത് പ്രാഗത്ഭ്യം തെളിയിച്ച വിദഗ്ധരായ ഡോക്ടര്മാരുടെ സേവനവും ആധുനിക ചികിത്സ രീതികളും ശിശുമിത്രയിലൂടെ കുട്ടികള്ക്ക് ലഭ്യമാകും. ശിശുമിത്ര പദ്ധതിയുമായി ബന്ധപ്പെട്ട വിവരങ്ങള് അറിയാനും ക്യാമ്ബില് പങ്കടുക്കാനായി ബുക്ക് ചെയ്യുന്നതിനും 9048665555, 04956615555 എന്നീ നമ്ബറുകളില് ബന്ധപ്പെടാം.